张瑛 (建宁府知府)

张瑛，字彥華，浙江建德縣人，明朝政治人物。

生平
永樂中，中鄉試，任刑部主事，陞員外郎。正统時，升任福建建宁府知府。邓茂七乱起，张瑛殺敵有功，進右參議，仍知府事。其乘胜逐击，陷伏被擒，大骂不屈而死。朝廷诏赠福建按察使，赐祭，其子荫官。弘治年间，建宁知府刘玙立祠致祭。《明史·卷289》：張瑛，字彥華，浙江建德人。永樂中，舉於鄉，歷刑部員外郎。正統時，擢建寧知府。鄧茂七作亂，賊二千餘迫城結砦，四出剽掠。瑛率建安典史鄭烈會都指揮徐信軍，分三路襲之，斬首五百餘，遂拔其砦。進右參議，仍知府事。烈亦遷主簿。茂七既誅，其黨林拾得等轉掠城下，瑛與從父敬禦之。賊敗，乘勝逐北，陷伏中，敬死，瑛被執，大罵不屈死。詔贈福建按察使，賜祭，官其子。弘治中，建寧知府劉璵請於朝，立祠致祭。

参考资料

 延伸阅读 

Category:明朝建宁府知府
Category:永樂二十一年癸卯科浙江鄉試舉人
Category:明朝刑部主事
Category:明朝刑部員外郎
Category:明朝戰爭身亡者
Category:建德人